ปกติประเดือนมาทุกวันที่25ของทุกเดือนแต่เดือนมีนาคม2562มาวันที่15-18มีนาคมแล้วก็มาอีกวันที่26ค่ะตอนนี้ยังมีประจำเดือนอยู่อยากทราบว่าแบบนี้เกิดจากสาเหตุอะไรค่ะ
สวัสดีค่ะ ประจำเดือนมามากกว่า 1 ครั้งต่อเดือน เลือดที่ออกมาจากช่องคลอดอาจไม่ใช่เลือดประจำเดือนค่ะ คือเป็นเลือดที่เกิดจากความผิดปกติอย่างอื่น สาเหตุเช่น-เนื้องอกมดลูก-ภาวะแทรกซ้อนจากการตั้งครรภ์เช่นแท้ง ท้องนอกมดลูก-การติดเชื้อโรคติดต่อทางเพศสัมพันธ์เช่นหนองในแท้ หนองในเทียม-มีเนื้องอก/มะเร็งที่ปากมดลูก-มีการติดเชื้อที่มดลูก ปากมดลูก ช่องคลอดดังนั้นควรไปพบสูตินรีแพทย์เพื่อหาสาเหตุค่ะ ถ้าเลือดออกมามากจนชุ่มผ้าอนามัยทำให้ซีด อ่อนเพลีย ปวดหน่วงท้องน้อย มีก้อนเนื้อปนออกมากับเลือด มีไข้ มีตกขาวสีหรือกลิ่นผิดปกติร่วมด้วย ควรรีบไปพบแพทย์ค่ะการดูแลตัวเองเบื้องต้น งดการมีเพศสัมพันธ์ ทำความสะอาดอวัยวะเพศด้วยน้ำเปล่าวันละ 2 ครั้ง ไม่สวนล้างช่องคลอด ไม่ซื้อยาใดๆมารับประทานหรือสอดในช่องคลอดเองเพราะยังไม่ทราบว่าเลือดออกผิดปกติจากสาเหตุใดค่ะ และควรตรวจคัดกรองมะเร็งปากมดลูกทุกปีด้วยค่ะ เพราะมะเร็งปากมดลูกหากเจอในระยะต้นสามารถรักษาได้ง่ายกว่าในระยะลุกลามมาก